In hierdie feestelike Kersuitgawe is daar iets vir elkeen om te lees. Moenie die pragtige artikel oor die Poolligte misloop nie, dié wonderlike natuurverskynsel word verduidelik met gepaardgaande asemrowende foto’s van die Noorder- en Suiderligte. Lees ook gerus ds. Willem Badenhorst se artikel, “Profetiese geskenke vir die Koning” wat die profetiese simboliek van die wyse manne se drie geskenke verduidelik. As jy egter voel dat Kersfees niks anders as ’n bron van emosionele en finansiële stres geword het nie en wonder hoekom Kersfees hoegenaamd gevier moet word, is die artikel, “Die doel van Kersfees”, spesiaal vir jou.